# Apostolsk Kirke

### Fra Wikipedia, den frie encyklopædi

Du har nye beskeder (forskel fra næstsidste redigering).

Apostolsk Kirke er en af de mellemstore frikirker i Danmark, oprettet i 1923, og tilhører den internationale pinsevækkelse.

Apostolsk Kirke bygger på en bogstavelig forståelse af Bibelen og accepterer de oldkirkelige trosbekendelser. Kirken betragter sig både som en evangelisk kirke - d.v.s., at evangeliet danner grundlag for troen - og som en kirke, der er påvirket af den karismatiske bevægelses læggen vægt på nådegaverne. Apostolsk Kirke har et baptistisk dåbssyn - altså at der praktiseres troendes dåb. Dåb af børn forekommer ikke. Apostolsk Kirke forkynder som den øvrige pinsevækkelse også Helligåndens Dåb.

Et af de områder, der skiller Apostolsk Kirke fra den øvrige pinsevækkelse, er de såkaldte fem tjenestegerninger - apostle, profeter, evangelister, hyrder og lærere. I praksis betyder det, at kirken i modsætning til den mere frie opbygning i pinsevækkelsen generelt ledes af apostle og profeter, der er kaldet af Gud gennem en profeti. Navnet Apostolsk Kirke kan henføres til forsøget på at genoprette en nytestamentlig/apostolsk ledelse i kirken.

Apostolsk Kirkes gudstjenester er præget af tungetale og helbredelse ved bøn, som er en genoplevelse af åndens nådegaver fra den første pinse.

Apostolsk Kirke er etableret med mødesale og kirker i hele Danmark. Kirkens øverste myndighed er landsrådet, der har tiende fra menighederne og gaver som sit eksistensgrundlag. Kirken driver missionsvirksomhed i udlandet og har også en række skoler i Danmark.

Skuespillerinden Anna Larssen Bjørner fik stor betydning for Apostolsk Kirke, efter at hun fra 1909 viede sit liv til teltmission i Danmark.

## [redigér] Faktaoplysninger

2.359 medlemmer (døbte), 823 børn og unge, 41 menigheder, 44 præster.

Johannes Hansen er den nuværende leder af Apostolsk Kirke, Danmark.

## [redigér] Eksterne henvisninger

- Apostolsk Kirke i Danmark
- Den Apostolske Kirke

Hentet fra "http://da.wikipedia.org../../../a/p/o/Apostolsk_Kirke_7c98.html"

Kategorier: Kristendom | Trossamfund

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg